jkorsvik/nowiki_second_scrape_merged huggingface dataset:
Altair (månelander)

Altair (tidligere Lunar Surface Access Module eller LSAM) var et planlagt amerikansk månelandingsfartøy som ble kansellert i 2010 sammen med Constellation-programmet som det var en del av.


== Planlagt bruk ==
Altair ble utviklet for å skytes opp i jordbane av bæreraketten Ares V sammen med Earth Departure Stage. I jordbane skulle Altair koble seg sammen med romkapselen Orion med astronauter ombord - som var blitt skutt opp tidligere med bæreraketten Ares I. Fartøyene skulle sammen forlate jordbane og reise mot månen og gå i bane rundt den. Altair skulle koble seg fra Orion-fartøyet og lande på månens overflate, mens Orion fortsatte i bane (uten besetning). Etter at oppholdet på måneoverflaten var fullført, skulle Altair skyte seg opp fra månen og koble seg sammen med Orion-fartøyet igjen, og deretter vende tilbake til Jorden.


== Beskrivelse ==
Altairs utforming lignet mye på Apollo-programmets månelandingsfartøyer, selv om Altair skulle være mye større. Det skulle bestå av to deler: Et nedstigningstrinn (engelsk: descent stage) som rommet hoveddelen av drivstoffet, elektrisitetsforsyning og hoveddelen av oksygenet for besetningen. Den andre delen skulle være et oppstigningstrinn (engelsk: ascent stage) som også skulle være habitat for besetningen.
Til forskjell fra Apollos månelandingsfartøy, som bare bragte to av de tre astronautene til månenoverflaten, skulle Altair ta med seg alle i besetningen ned til månens overflate for opphold på opptil syv dager. Altair var også tenkt å kunne skytes opp ubemannet som et lastefartøy.
På samme vis som Apollo-programmets månelandingsfartøy, skulle Altair ha luker: Én på oversiden for sammenkobling med Orionfartøyet og en hovedluke for tilgang til måneoverflaten. Altair skulle ha en luftsluse som ligner de på romfergene eller på den internasjonale romstasjonen (ISS). Luftslusen skulle gjøre det mulig for astronautene å ta på og av romdraktene uten at månestøv ble med inn i kabinen, samt å slippe dekompresjon av hele fartøyet.
Altair skulle også ha et lite toalett som ligner det på ISS eller russiske Sojuz, en matvarmer for å unngå Apollos «kald suppe»-meny, et laserbasert avstandsmålingssystem (med radarbackup), en ny glasscockpit og Boeing 787-basert datasystem som var identisk med det som var planlagt i Orion på det tidspunktet.


== Kilder ==
Altair Lunar Lander Fact Sheet
Space Review
Globalsecurity
Propulsion and Cryogenic Advanced Development for Altair Arkivert 25. oktober 2011 hos Wayback Machine.
Walter Joseph Hickel

Walter Joseph Hickel (født 18. august 1919 i Kansas, død 7. mai 2010) var en amerikansk politiker. Han var to ganger guvernør i Alaska og var innenriksminister i årene 1969–1970 under president Richard Nixon.Mens mange republikanere var skeptiske til tanken om Alaska som delstat, lyktes Hickel i å overbevise sentrale republikanske politikere i dette spørsmålet, slik at Kongressen i 1958 godkjente loven som gjorde Alaska til delstat (Alaska Statehood Act).
Hickel ble i 1966 valgt for første gang til delstatens guvernør som republikaner. Han gikk imidlertid av etter tre år for å bli innenriksminister. Hickel førte en miljøvennlig politikk, og var sterkt kritisk til den amerikanske deltakelsen i Vietnamkrigen. Han ble derfor sparket som innenriksminister av Nixon etter at Hickel skrev et protestbrev til presidenten i forbindelse med at Nasjonalgarden hadde skutt og drept fire studenter etter en demonstrasjon ved Kent State University i Ohio. I brevet ba Hickel presidenten vise respekt for antikrigsdemonstranter.
Hickel ble i 1990 igjen valgt til guvernør i Alaska etter demokraten Steve Cowper, denne gangen som kandidat fra Alaskan Independence Party. Men Hickels valgkamp dreide seg om andre sider av partiets program, da han personlig var imot tanken om at Alaska skulle løsrive seg fra USA. Etter at embetsperioden var over i 1994, meldte han seg igjen inn i Det republikanske parti.


== Referanser ==


== Eksterne lenker ==
Biografi på Institute of the Norths internettside

(en) Biografi hos National Governors Association
Filippos Karvelas

Filippos Karvelas (født 1877, død 1952) var en gresk turner.
Han deltok i sommer-OL 1896 i Athen, der han konkurrerte i lagkonkurransen i skranke. Han deltok på laget Ethnikos Gymnastikos Syllogos, som kom på 3.-plass av de tre lagene som deltok. Han deltok også i de individuelle apparatkonkurransen, men fikk ingen medalje.


== Referanser ==


== Eksterne lenker ==
(en) Filippos Karvelas – Olympedia 
(en) Filippos Karvelas – Sports-Reference (OL-resultater – arkivert) 
(en) Filippos Karvelas – databaseOlympics.com (arkivert)
Chenggong

Chenggong (kinesisk: 呈贡县; pinyin: Chénggòng Xiàn) er et fylke i byprefekturet Kunming i Yunnan i Folkerepublikken Kina. 
I 1999 var befolkningen på 150 459 innbyggere.


== Administrative enheter ==
Storkommuner:

Longcheng 龙城镇, Luoyang 洛羊镇, Dounan 斗南镇.Kommuner:

Dayu 大渔乡, Wujiaying 吴家营乡, Majinpu 马金铺乡, Qidian 七甸乡.


== Samferdsel ==
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 


== Referanser ==


== Eksterne lenker ==
Infoside
Lhünzhub

Lhünzhub (kinesisk: 林周县; pinyin: Línzhōu Xiàn; tibetansk: ལྷུན་གྲུབ་རྫོང་ ; Lhun grub rdzong) er et fylke i byprefekturet Lhasa i den autonome region Tibet i Folkerepublikken Kina. 
I 1999 var folketallet 54 417 innbyggere.


== Administrative enheter ==
Storkommune:

Gandanquguo 甘丹曲果镇;Kommuner:

Chundui 春堆乡, Kazi 卡孜乡, Qiangga 强嘎乡, Songpan 松盘乡, Jiangrexia 江热夏乡, Bianjiaolin 边角林乡, Pangduo 旁多乡, Alang 阿朗乡, Tanggu 唐古乡.


== Referanser ==


== Eksterne lenker ==
Offisielt nettsted 
(en) Lhünzhub County – kategori av bilder, video eller lyd på Commons
Melamin

Melamin (ikke å forveksle med melanin) er et polymer som fremstilles syntetisk og brukes til en rekke formål. Melaminets viktigste anvendelse er i produksjon av melaminplast. Men melamin anvendes også for eksempel som vannavstøtende middel i sedler. Melaminet er svært lite løselig i vann. Det er en organisk base med den kjemiske formelen C3H6N6. 
Stoffet ble første gang fremstilt syntetisk av den tyske kjemikeren Justus von Liebig i 1834. Den første, kommersielle produksjon fant sted i 1930, og ettersom man fant stadig flere bruksfelter, økte produksjonen raskt. Betydelige produsenter er selskaper som BASF, DSM Melamin, Agrolinz Melamine International GmbH (AMI) og Zakłady Azotowe Puławy (ZAP). For det europeiske marked er import fra Asia, særlig fra Folkerepublikken Kina, blitt stadig viktigere på 2000-tallet. 
Melaminplast tilvirkes ved kjemisk reaksjon mellom melamin og formaldehyd, og er en hard, herdet plast som benyttes for eksempel til plasttallerkener, plastkopper, plastskåler og i laminater som respatex til bordplater, kjøkkenluker og benkeplater.
Substansen ble alminnelig kjent gjennom en melkepulverskandale i Kina i september 2008. Nesten 13 000 spedbarn havnet på sykehus etter å ha inntatt melk av melkepulver tilsatt melamin for å maskere utvanning. Av det store antallet skal rundt 100 ha utviklet alvorlige symptomer og fire være døde av nyresvikt.
Melamin er ikke brennbart. Melamin smelter og dekomponerer ved 345 °C. Melamin brukes som flammehemmer i plastmaterialer fordi den frigir nitrogen ved høy temperatur som kveler brann.
Håkon Lier Madsen

Håkon Lier Madsen (født 17. november 1961 på Bøler i Oslo) er en tidligere norsk fotballspiller.Han er gift, har tre barn og er onkel til fotballspilleren Birger Madsen som spilte midtstopper for Sandefjord.


== Karriere ==
Håkon spilte for Bøler IF i aldersbestemte klasser.
I 1980 som 18-åring fikk Madsen sin debut på A-laget til Skeid på Kristiansand Stadion mot Start. (3-1 til Start). I Skeid Fotball spilte han 289 kamper for klubben. Madsen var også innom Lillestrøm Sportsklubb, Strømmen IF og Drøbak/Frogn.
Madsen fikk også en rekke landskamper på gutt-, junior- og U21-nivå.


== Referanser ==
Northville

Northville er en by i Oakland County i den amerikanske delstaten Michigan. Byen er likt delt mellom Oakland og Wayne County. Delen som ligger i Oakland County er omkretset av byen Novi, og delen som ligger i Wayne County er omkretset av byen Northville Township. Northville fikk bystatus i 1955.


== Eksterne lenker ==
(en) Offisielt nettsted 
(en) Northville, Michigan – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
(en) Northville District Library
(en) Northville Public Schools
(en) InfoMI: Northville
Ares IV

Ares IV var en prosjektert to-trinns bærerakett for NASAs Constellation-program. Constellation-programmet ble kansellert i 2010 før raketten ble realisert.
I januar 2007 presenterte NASA et tilskudd på Aresfamilien, Ares IV, som skulle bestå av første trinnet fra Ares V og det andre trinnet fra Ares I. Denne kombinasjonen gjorde at romfartøyene Altair og Orion måtte skytes opp hver for seg. Ares IV skulle bygges i USA, ha en høyde på 113 meter og en diameter på 8,4 meter. Nyttelastkapasiteten var beregnet til 130 000 kilogram til lav jordbane, og 41 000 kg til månebane (Trans Lunar Injection - TLI).


== Kilder ==
FlightGlobal: NASA quietly sets up budget for Ares IV lunar crew launch vehicle with 2017 test flight target (av Rob Coppinger) Besøkt 20. oktober 2022
Wixom

Wixom er en by i Oakland County i den amerikanske delstaten Michigan. Wixom var hjem til Wixom Assembly Plant, en bilfabrikk eid av Ford. Biler som Lincoln LS, Ford Thunderbird og Ford GT ble produsert der. Produksjonen av Lincoln Town Car er flyttet til St. Thomas, Ontario i Canada. Bilproduksjonen stoppet opp 31. mai 2007, og fabrikken er nå nedlagt. Wixom grenser til Novi.


== Eksterne lenker ==
(en) City of Wixom
(en) The Oakland County
Horace Bailey

Horace Peter Bailey (født 3. juli 1881 i Derby, død 1. august 1960)  var en engelsk fotballspiller som deltok i de olympiske lekene i 1908 i London.
Bailey var målvakt på det britiske fotballaget som ble olympiske mestere under OL 1908 i London. De beseiret Danmark med 2-0 i finalen.


== OL-medaljer ==
1908  London -  Gull i fotball (Storbritannia)


== Eksterne lenker ==
(en) Horace Bailey – Olympedia 
(en) Horace Bailey – Sports-Reference (OL-resultater – arkivert) 
(en) Horace Bailey – databaseOlympics.com (arkivert) 
(en) Horace Bailey – Transfermarkt 
(en) Horace Bailey – EU-Football.info
Frederick Chapman

Frederick William Chapman (født 10. mai 1883, død 7. september 1951)  var en engelsk fotballspiller som deltok i de olympiske lekene i 1908 i London.
Chapman var med på det britiske fotballaget som ble olympiske mestere under OL 1908 i London. De beseiret Danmark med 2-0 i finalen.


== OL-medaljer ==
1908  London -  Gull i fotball (Storbritannia )


== Eksterne lenker ==
(en) Frederick Chapman – Olympedia 
(en) Frederick Chapman – Sports-Reference (OL-resultater – arkivert) 
(en) Frederick Chapman – databaseOlympics.com (arkivert) 
(en) Frederick Chapman – FIFA 
(en) Frederick Chapman – Transfermarkt
Quinnipiac Polling Institute

Quinnipiac Polling Institute er et meningsmålingsinstitutt under Quinnipiac University i Connecticut. Det tilhører de mest renommerte av de amerikanske aktører på meningsmålingsområdet.
Walter Corbett

Walter «Watty» Samuel Corbett (født 26. november 1880 i Wellington i Shropshire, død 1955 i Birmingham) var en engelsk fotballspiller som deltok i de olympiske lekene i 1908 i London.
Corbett var med på det britiske fotballaget som ble olympiske mestere under OL 1908 i London. De beseiret Danmark med 2-0 i finalen.


== OL-medaljer ==
1908  London -  Gull i fotball (Storbritannia)


== Eksterne lenker ==
(en) Walter Corbett – Olympics.com 
(en) Walter Corbett – Olympic.org 
(en) Walter Corbett – Olympedia 
(en) Walter Corbett – Sports-Reference (OL-resultater – arkivert) 
(en) Walter Corbett – databaseOlympics.com (arkivert) 
(en) Walter Corbett – FIFA 
(en) Walter Corbett – Transfermarkt 
(en) Walter Corbett – national-football-teams.com 
(en) Walter Corbett – EU-Football.info
Harold Hardman

Harold Payne Hardman (født 4. april 1882 i Manchester, død 9. juni 1965 i Manchester) var en engelsk fotballspiller som deltok i de olympiske lekene i 1908 i London.
Hardman var med på det britiske fotballaget som ble olympiske mestere under OL 1908 i London. De beseiret Danmark med 2-0 i finalen.


== OL-medaljer ==
1908  London -  Gull i fotball (Storbritannia)


== Eksterne lenker ==
(en) Harold Hardman – Olympics.com 
(en) Harold Hardman – Olympic.org 
(en) Harold Hardman – Olympedia 
(en) Harold Hardman – Sports-Reference (OL-resultater – arkivert) 
(en) Harold Hardman – databaseOlympics.com (arkivert) 
(en) Harold Hardman – FIFA 
(en) Harold Hardman – Transfermarkt 
(en) Harold Hardman – national-football-teams.com 
(en) Harold Hardman – EU-Football.info
Walled Lake

Walled Lake er en by i Oakland County i den amerikanske delstaten Michigan. Byens navn er sagt å ha blitt gitt av den første bosetteren, Walkter Hewitt, i 1825. Da han kom til stedet la han merke til en steinmur langs den vestre delen av sjøen, muligens bygd av tidligere Potawatomistammer.
Walled Lake grenser til Novi i sør, Wolverine Lake i nord og Commerce Township i øst og vest.


== Eksterne lenker ==
(en) City of Walled Lake
(en( Walled Lake Schools
(en) Walled Lake Central Website
(en) Walled Lake Central HS Football
(en) Walled Lake Western HS football
(en) Walled Lake Western Website
(en) The Oakland County
(en) Lori Marshick: Extensive history and photos
Robert Hawkes

Robert «Bob» Murray Hawkes (født 18. oktober 1880 i Breachwood Green i Hertfordshire, død 12. september 1945 i Luton) var en engelsk fotballspiller som deltok i de olympiske lekene i 1908 i London.
Hawkes var med på det britiske fotballandslaget som ble olympiske mestere under OL 1908 i London. De beseiret Danmark med 2-0 finalen.


== OL-medaljer ==
1908  London -  Gull i fotball (Storbritannia)


== Eksterne lenker ==
(en) Robert Hawkes – Olympics.com 
(en) Robert Hawkes – Olympic.org 
(en) Robert Hawkes – Olympedia 
(en) Robert Hawkes – Sports-Reference (OL-resultater – arkivert) 
(en) Robert Hawkes – databaseOlympics.com (arkivert) 
(en) Robert Hawkes – FIFA 
(en) Robert Hawkes – Transfermarkt 
(en) Robert Hawkes – EU-Football.info
Hutubi

Hutubi (kinesisk: 呼图壁县 ; pinyin: Hūtúbì Xiàn; uigur : قۇتۇبى ناھىيىسى / Kutubi Nahiyisi) er et fylke i det autonome prefekturet Changji i den autonome region Xinjiang i Folkerepublikken Kina. I 1999 hadde det et folketall på 199 439.


== Samferdsel ==
Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.


== Referanser ==
Grasskaret

Grasskaret (1–15, 2–38) er ei gate ved Moldemarka i Molde kommune. Gata en del av bydelen Nordbyen, og ble anlagt mellom 1994 og 1995. Gata består av omtrent 36 hus og har en lekeplass og en fotballbane.


== Referanser ==
Zhang (Dingxi)

Zhang (kinesisk: 漳县; pinyin: Zhāng Xiàn) er et fylke i byprefekturet Dingxi i provinsen Gansu i Folkerepublikken Kina.
I 1999 var folketallet på 186 110 innbyggere.


== Referanser ==
Kenneth Hunt

Kenneth Reginald Gunnery Hunt (født 24. februar 1884 i Oxford, død 28. april 1949 i Heathfield) var en engelsk fotballspiller som deltok i de olympiske lekene både i 1908 i London og 1920 i Antwerpen.
Hunt var med på det britiske fotballaget som ble olympiske mestere under OL 1908 i London. De beseiret Danmark med 2–0 i finalen. I OL 1920 i Antwerpen tapte det britiske laget i første runde til Norge med 1–3.


== OL-medaljer ==
1908  London -  Gull i fotball (Storbritannia)


== Eksterne lenker ==
(en) Kenneth Hunt – Olympedia 
(en) Kenneth Hunt – Sports-Reference (OL-resultater – arkivert) 
(en) Kenneth Hunt – databaseOlympics.com (arkivert) 
(en) Kenneth Hunt – FIFA 
(en) Kenneth Hunt – Transfermarkt 
(en) Kenneth Hunt – EU-Football.info
Togtoh

Togtoh (kinesisk: 托克托县; pinyin: Tuōkètuō Xiàn, ᠲᠣᠭᠲᠠᠬᠤ ᠰᠢᠶᠠᠨ Toɣtaqu siyan) er et fylke i byprefekturet Hohhot i den autonome region Indre Mongolia, I 1999 var folketallet der på 189 795 innbyggere.


== Referanser ==


== Eksterne lenker ==
Offisielt nettsted
Clyde Purnell

Clyde Honeysett Purnell (født 14. mai 1877, død 14. august 1934) var en engelsk fotballspiller som deltok i de olympiske lekene i 1908 i London.
Purnell var med på det britiske fotballaget som ble olympiske mestere under OL 1908 i London. De beseiret Danmark med 2-0 i finalen.


== OL-medaljer ==
1908  London –  Gull i fotball (Storbritannia)


== Eksterne lenker ==
(en) Clyde Purnell – Olympics.com 
(en) Clyde Purnell – Olympic.org 
(en) Clyde Purnell – Olympedia 
(en) Clyde Purnell – Sports-Reference (OL-resultater – arkivert) 
(en) Clyde Purnell – databaseOlympics.com (arkivert) 
(en) Clyde Purnell – FIFA 
(en) Clyde Purnell – Transfermarkt
Herbert Smith

Herbert Smith (født 22. november 1879 i Witney, død 6. januar 1951) var en engelsk fotballspiller som deltok i de olympiske lekene i 1908 i London.
Smith var med på det britiske fotballaget som ble olympiske mestere under OL 1908 i London. De beseiret Danmark med 2-0 i finalen.


== OL-medaljer ==
1908  London -  Gull i fotball (Storbritannia)


== Eksterne lenker ==
(en) Herbert Smith – Olympics.com 
(en) Herbert Smith – Olympic.org 
(en) Herbert Smith – Olympedia 
(en) Herbert Smith – Sports-Reference (OL-resultater – arkivert) 
(en) Herbert Smith – databaseOlympics.com (arkivert) 
(en) Herbert Smith – FIFA 
(en) Herbert Smith – Transfermarkt 
(en) Herbert Smith – national-football-teams.com 
(en) Herbert Smith – EU-Football.info
EIS-systemet

EIS står for European Invertebrate Survey og er et geografisk rutenett for Europa. Landområdene inndeles i kvadratiske ruter på 50x50 kilometer. Svært små landområder og øyer som ligger utenfor rutenettet legges til en av de nærmeste rutene, det angis med en pil til hvilken rute. Rutenettet er modifisert noe, men baserer seg på UTM-rutenettet.
Både Norsk entomologisk forening og Norsk zoologisk forening anbefalte i 1978 å bruke EIS-systemet i kartleggingen av dyrs utbredelse.  EIS-rutenettet gir norgeskartet et rutenett som egner seg godt for å «prikke» inn en arts utbredelse.
I et eget begrenset system for Norge er rutene tilpasset norgeskartet og nummerert fra 1 til 189. Oslo ligger i ruten kalt EIS 28. Det finnes også et eget nordisk rutekart. Rutenumrene er ikke like på det norske, nordiske eller europeiske kartet. På hvert av kartene nummerers rutene fortløpende fra sørvest og slutter helt i nordøst. Det nordiske kartet har 646 ruter.


== Referanser ==


== Litteratur ==
Sømme, L. & Hansen, L.O. (bilderedaktør). 2004. Entomologiens historie i Norge. Norsk entomologisk forening * 1904-2004 -   Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8


== Eksterne lenker ==
EIS-kart (informasjon) - www.entomologi.no
EIS-kart - pdf-fil
Fangshan (Lüliang)

Fangshan (kinesisk: 方山县; pinyin: Fāngshān Xiàn) er et fylke i byprefekturet Lüliang i provinsen Shanxi i Folkerepublikken Kina. Det hadde i 1999 et folketall på 134 038 innbyggere.Det for taoismen hellige fjell Beiwudang ligger i fylket.


== Samferdsel ==
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.


== Referanser ==
Henry Stapley

Harold «Harry» S. Stapley (født 29. april 1883 i Bromley, død 29. april 1937) var en engelsk fotballspiller som deltok i de olympiske lekene i 1908 i London.
Stapley var med på det britiske fotballaget som ble olympiske mestere under OL 1908 i London. De beseiret Danmark med 2-0 i finalen.


== OL-medaljer ==
1908  London -  Gull i fotball (Storbritannia)


== Eksterne lenker ==
(en) Henry Stapley – Olympedia 
(en) Henry Stapley – Sports-Reference (OL-resultater – arkivert) 
(en) Henry Stapley – databaseOlympics.com (arkivert) 
(en) Henry Stapley – FIFA 
(en) Henry Stapley – Transfermarkt
Sanlugruppen

Sanlugruppen eller bare Sanlu (kinesisk: 三鹿集团 , pinyin: Sānlù Jítuán, engelsk: Sanlu Group) var et kinesisk selskap for meieriprodukter. Det hadde sitt hovedkvarter i byen Shijiazhuang i provinsen Hebei. Det overveiende statseide selskapet var et av Kinas eldste og var lenge det mest populære innen bransjen morsmelkerstatning. Det nyzealandske selskapet Fonterra var deleier i Sanligruppen. 
Merkenavnet fikk seg en kraftig knekk høsten 2008 ettersom firmaet var tungt inne i bildet i melkeskandalen i Kina. Det hadde levert store mengder melaminforgiftet melkevarer til konsumentene. Et veldig sinne i den kinesiske befolkning rettet seg mot selskapet.
Selskapet fikk bankerottvarsel fra domstolen i Shijiazhuang den 24. desember 2008.


== Referanser ==


== Eksterne lenker ==
Hjemmeside
Clawson

Clawson er en by i Oakland County i den amerikanske delstaten Michigan. Clawson grenser til Royal Oak i sør, Troy i nord og Madison Heights i sørøst.


== Kjente personer fra Clawson ==
Jon Jansen
Tim Gleason


== Eksterne lenker ==
(en) City of Clawson
(en)) Clawson School District
(en) Transcript from the 2007 State of the City address Arkivert 26. september 2007 hos Wayback Machine.
(en) Article about local mayoral / council race, current as of 11/2007
Herman (film)

Herman er en norsk film fra 1990 regissert av Erik Gustavson, basert på Lars Saabye Christensens roman Herman. Den hadde premiere den 13. september 1990. Filmen har vunnet mange priser, inkludert Amandaprisen for beste film i 1991.


== Handling ==
Herman er en hyggelig, men litt vanskelig gutt på 11 år. Han blir mobbet av de andre elevene på skolen, og er ikke særlig godt likt av lærerne. Særlig hans ene lærer, Tønne, misliker Herman fordi han alltid kommer sent, og kommer med tulleunnskyldninger om det.
Etter et møte hos frisøren Tjukken får Herman vite  at han begynner å miste håret. Herman takler sin sykdom veldig dårlig, og det hender stort sett at han sårer de som prøver å hjelpe ham.
Faren til Herman jobber som heisekranfører og forteller alltid om at han kan se helt til Amerika fra kranen sin, og hans mor jobber på butikken som er eid av fru Jacobsen, og styrt av hennes sønn, Jacobsen jr, en person hverken Herman eller moren liker særlig godt.
Bestefaren til Herman er den eneste som faktisk klarer å strekke ut til Herman, og hjelpe ham når han virkelig trenger det.


== Medvirkende ==
Anders Danielsen Lie – Herman
Bjørn Floberg – Faren
Elisabeth Sand – Moren
Kai Remlov – Jacobsen jr.
Sossen Krohg – Fru Jacobsen
Jarl Kulle – Panten
Harald Heide-Steen jr. – Tjukken
Frank Robert – Bestefaren
Per Jansen – Tønne
Øivind Blunck – Zorro
Kjersti Holmen – Vaskekone
Anne Marit Jacobsen – Sykepleier
Erlend Sandem – Glenn


== Eksterne lenker ==
(en) Herman på Internet Movie Database 
(no) Herman i Nasjonalbibliotekets filmografi 
(no) Herman hos Filmfront 
(da) Herman i Danmark Nationale Filminstitut 
(fr) Herman på Allociné 
(nl) Herman på MovieMeter 
(en) Herman på AllMovie 
(en) Herman på Rotten Tomatoes 
Omtale av Herman hos montages.no